Ο **Μαμνούν Χουσαΐν** (Ουρντού: *ممنون حسین*, γεννήθηκε στις 23 Δεκεμβρίου 1940 και πέθανε στις 14 Ιουλίου 2021) ήταν Πακιστανός επιχειρηματίας στον τομέα των υφασμάτων και πολιτικός, ο οποίος εξελέγη πρόεδρος του Πακιστάν το 2013. Υπηρέτησε στην προεδρία ως τις 8 Σεπτεμβρίου 2018.

Ο Χουσαΐν διετέλεσε για μικρό χρονικό διάστημα κυβερνήτης της επαρχίας Σιντ το 1999, οπότε και καθαιρέθηκε από τη θέση αυτή μετά το πραξικόπημα του 1999. Εξελέγη ως ο δωδέκατος πρόεδρος του Πακιστάν στις 30 Ιουλίου 2013 και ανέλαβε τα καθήκοντά του στις 8 Σεπτεμβρίου, διαδεχόμενος τον Ασίφ Αλί Ζαρντάρι, ο οποίος δεν έθεσε υποψηφιότητα για την επανεκλογή του.

Προσωπική ζωή
-------------

Ο Μαμνούν Χουσαΐν γεννήθηκε στην Άγκρα της σημερινής Ινδίας. Αυτός και η οικογένειά του μετακόμισαν στο Καράτσι μετά τον Διαχωρισμό της Ινδίας το 1949. Απέκτησε το πτυχίο του από το Ινστιτούτο Διοίκησης Επιχειρήσεων στο Καράτσι κατά τη δεκαετία του 1960. Διετέλεσε πρόεδρος του Επιμελητηρίου Εμπορίου και Βιομηχανίας του Καράτσι, ενώ διετέλεσε για μικρό χρονικό διάστημα κυβερνήτης του Σιντ το 1999.

Πολιτική σταδιοδρομία
---------------------

Ο σημερινός πρόεδρος του Επιμελητηρίου Εμπορίου και Βιομηχανίας του Καράτσι Αζάρ Χαρούν δήλωσε: «Δεν ανήκε σε κάποιο κόμμα μέχρι το 1999, αλλά η ευγενική του ομιλία και οι επαγγελματικές δυνατότητές του εντυπωσίασαν τον Ναουάζ Σαρίφ, ο οποίος τον διόρισε ως κυβερνήτη του Σιντ». Θεωρείται ως μία λιγότερο γνωστή πολιτική φιγούρα, καθώς και πιστός στον Ναουάζ Σαρίφ. Εξελέγη πρόεδρος του Πακιστάν στις 30 Ιουλίου 2013 ως η επίσημη υποψηφιότητα του Μουσουλμανικού Συνδέσμου του Πακιστάν (Ναουάζ). Στις εκλογές, οι οποίες πραγματοποιήθηκαν από το Εκλογικό Κολλέγιο του Πακιστάν, στο οποίο συμμετέχουν τα μέλη της Εθνοσυνέλευσης του Πακιστάν, οι γερουσιαστές και τα μέλη των συνελεύσεων των περιφερειών, ο Χουσαΐν κέρδισε τον μοναδικό του αντίπαλο Ουατζιχουντίν Αχμέντ του Κινήματος Δικαιοσύνης του Πακιστάν, με 432 ψήφους έναντι 77 του Αχμέντ.

Ο Μαμνούν Χουσαΐν απεβίωσε σε ηλικία 80 ετών στο Καράτσι, ενώ βρισκόταν σε αντικαρκινική θεραπευτική αγωγή.

Παραπομπές
----------

1. ↑  (Γερμανικά) *Εγκυκλοπαίδεια Μπρόκχαους*. hussain-mamnoon. Ανακτήθηκε στις 9  Οκτωβρίου 2017.
2. 1 2  www.dawn.com/news/1635068. Ανακτήθηκε στις 15  Ιουλίου 2021.
3. ↑  «Former president Mamnoon Hussain passes away in Karachi».
4. ↑  Profile of presidential candidate Mamnoon Hussain

	* Presidential elections: PML-N picks Mamnoon Hussain for top job
5. 1 2  «Explainer: All You Need To Know About Pakistan's (Indirect) Presidential Election». .
6. ↑  Mamnoon strongest PML-N candidate
7. ↑  «India-born Mamnoon Hussain elected Pakistani president». NDTV.com. Ανακτήθηκε στις 1 Αυγούστου 2013.
8. ↑  Mamnoon Hussain: The New Man in Pakistan
9. ↑  Mamnoon Hussain elected President of Pakistan

	* Pakistani Lawmakers Choose Next President
10. ↑  «Mamnoon Hussain elected 12th President of Pakistan | PAKISTAN». geo.tv. Ανακτήθηκε στις 30 Ιουλίου 2013.
11. ↑  «Former president Mamnoon Hussain passes away in Karachi». *www.geo.tv* (στα Αγγλικά). Ανακτήθηκε στις 14 Ιουλίου 2021.

Εξωτερικοί σύνδεσμοι
--------------------

* Πολυμέσα σχετικά με το θέμα  Mamnoon Hussain στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 2177056
* LCCN: no2004045594
* ISNI: 0000 0000 5342 0755

 |

 |